kardosdrur/scandi-wiki huggingface dataset:
Elite

En elite er de bedste eller dygtigste af en bestemt gruppe. Eliten inden for kunstverden kaldes avantgarden, men den viser snarere nye ideer og former, som bryder radikalt med de tidligere.

Der har altid været skoler til de mest intelligente elever. Nu findes der et elitegymnasium i København, Niels Brocks Elitegymnasium. Et forsøg i Århus mislykkedes i 2007.

Elite kan også socialt referere til Eliteklassen, som socialt højere rangerende og ofte velstillede overklasseborgere i et samfund. Betegnelsen er fx ofte anvendt i Thailand om gruppen bestående af monarkiet, militæret og det øverste lag af bureaukrater, samt velhavende, ofte kinesiske, forretningsfamilier.

Referencer

Ekstern kilde/henvisning 
Niels Brock: Elitegymnasiet 

Uddannelse
Egentlig vektor

En egentlig vektor er en vektor, der er forskellig fra nulvektoren  0. Dvs. en egentlig vektor skal have mindst én koordinat forskellig fra nul.

Vektorer
George McGovern

George Stanley McGovern, Ph.D (19. juli 1922 - 21. oktober 2012) var en amerikansk politiker, der har siddet i Repræsentanternes Hus og i det amerikanske senat. I 1972 stillede han op som præsidentkandidat for Demokraterne, men tabte i et jordskredsvalg til Richard Nixon.

McGovern var kendt for sin modstand mod Vietnamkrigen.

Eksterne henvisninger 

Medlemmer af Repræsentanternes Hus i USA
Modtagere af Presidential Medal of Freedom
Politikere fra Det Demokratiske Parti (USA)
Celeborn

I J.R.R. Tolkiens Ringenes Herre-trilogi er Celeborn (på dansk også Keleborn) en elver, som er gift med Galadriel, med hvilken han regerer over elverne i Lothlórien. Han har med hende datteren Celebrían (på dansk også Kelebrían), som er var med Elrond, herren over Kløvedal, indtil hun blev dræbt af orker. Celeborn nedstammer fra elvernes legendariske kong Thingol. På Sindarin, elvernes sprog, betyder Celeborn (højt) sølvtræ.

Celeborn fremgår også i Peter Jacksons filmatisering af Ringenes Herre, hvor han spilles af den newzealandske skuespiller Marton Csokas, som er af ungarsk oprindelse. Rollen er imidlertid ikke stor. Man kun ser ham kortvarigt i Ringenes Herre - Eventyret om Ringen,  hvor han møder Broderskabet i Lothlórien, samt i Ringenes Herre - Kongen vender tilbage, hvor han stiger om bord på et skib sammen med Frodo, Bilbo, Gandalf, Elrond og Galadriel, og sejler til øen Valinor.

Se også 
Galadriel
Elrond

Ringenes Herre
Personer i Ringenes Herre

pl:Lista Sindarów i Moriquendich#Celeborn
Helsingør Bymuseum

Helsingør Bymuseum er beliggende i det gamle købstadshus Karmeliterhuset i Sct. Anna Gade 36 i Helsingør. Museet er en del af Helsingør Kommunes Museer.

I 1520 opførte karmelitermunke huset, der skulle fungere som sygehus for syge, udenlandske skibsfolk. Bygningen blev senere omdannet til blandt andet renæssancebolig.

Siden 1973 har huset været bymuseum med spændende udstillinger om Helsingørs historie. I museet ses blandt andet en model af Helsingør, som byen så ud 1801. Der er tillige udstillinger om Helsingørs guldalder, af portrætter af byens borgere og om Helsingør under besættelsen.

Museet indeholder også Helsingør Byhistoriske Arkiv, som er et af landets mange lokalarkiver. De fleste arkivalier vedrørende Helsingørs ældste historie findes dog i Landsarkivet for Sjælland, Lolland-Falster og Bornholm. Arkivalier nyere end fra 1900 findes dog på Helsingør Byhistoriske Arkiv, både hvad angår person-, forenings- og virksomhedsarkivalier.

Eksterne henvisninger 
 Helsingør Bymuseums hjemmeside  på Helsingør Kommunes hjemmeside.

Historiske museer i Danmark
Museer i Helsingør
Museer etableret i 1973
Museer i Region Hovedstaden
Det Historiske Hus

Det Historiske Hus er en privat virksomhed i Odense, som beskæftiger sig med moderne historieformidling i bøger, magasiner, dvd-udgivelser, tv-produktion m.v.

Sammen med forlaget Lindhardt og Ringhof har Det Historiske Hus udviklet romanserien Slægten, der fortæller Danmarks historie fra omkring år 1000 og frem til Slaget ved Dybbøl, med skiftende personer fra den fiktive Daneslægt som hovedperson. Serien er skrevet af en lang række forskellige forfattere heriblandt Maria Helleberg, Kåre Johannessen og Susanne Clod Pedersen.

Medievirksomheder i Danmark
Virksomheder i Odense
Ellebjerg Station

Ellebjerg Station var en station på S-banen mellem Sjælør og Åmarken stationer. Den er i dag en spøgelsesstation.

Stationen åbnede i 1972, men lukkede igen i år 2007, da Ny Ellebjerg Station åbnede.
Den blev kun betjent af linje A.

Stationsbygningen eksisterer stadigvæk, dog er dens facade forseglet med træplader og perrontaget er blevet revet ned og fjernet. Stationen er siden lukningen blevet udsat for hærværk og graffiti, selvom færdsel omkring den ikke er tilladt. De tidligere billetsalg og kiosk i stationsbygningen er i dag indrettet som selskabslokaler.

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 

Tidligere S-togs-stationer
Valby
Blindskrift

Blindskrift skal ikke forveksles med blindeskrift som fx Braille-alfabetet.

Blindskrift er en teknik ved skrivning på skrivemaskine eller andet udstyr med tastatur hvor man ikke kigger ned på tasterne mens man skriver.

Et udbredt system er tifingersystemet, hvor fingrene har følgende udgangspositioner (på et dansk QWERTY-tastatur):

Dette understøttes også af at mange tastaturer har et lille mærke på F- og J-tasterne, så man kan placere fingrene ud fra dette.

Skriftsystemer
Axis & Allies Miniatures

Axis & Allies Miniatures er et krigsspil med samlefigurer, hvor man, ligesom i Axis & Allies, kontrollerer Nazi-Tyskland eller Japan (Axis/Aksemagterne), eller Sovjetunionen, USA eller Storbritannien (Allies/De Allierede). 

I spillet udkæmper man historiske – eller "hjemmelavede" slag, med små modeller af kampvogne, soldater eller fly.

Man samler på disse små modeller, næsten som om det var Pokémon, Magic eller andre samle-kortspil. De købes i boosterpacks eller starterpacks, med 9 – eller 12 figurer i.

Axis & Allies miniatures: War at Sea 
Spillet findes også i en søslagsudgave, som næsten er det samme som "almindeligt" Axis & Allies Miniatures, bare med skibe.

Eksterne henvisninger 

 Den officielle Axis & Allies hjemmeside 

Brætspil
Spil fra Hasbro
Julian Le Fay

Julian Le Fay (født 30. oktober 1965), døbt Benni Jensen og i 1980'erne også kendt som Benni Le Fay, er en dansk computerspil-programmør, i dag bosat i USA.

I 1980'erne var han aktiv i Dansk Vampyr Selskab og i det danske electroband Russia Heat.

I 1990'erne vandt han anerkendelse som chefprogrammør på de klassiske MS-DOS-rollespil The Elder Scrolls: Arena (1994) og The Elder Scrolls II: Daggerfall (1996) fra firmaet Bethesda Softworks.

Litteratur 
 De er så sure over at jeg er vampyr (interview i Ekstra Bladet, 4.11.1982)

Eksterne henvisninger 
 

Programmører fra Danmark
Polemik

Polemik [] er den praksis at disputere eller betvivle betydningsfulde og vidt omfattende emner, eksempelvis religiøse, filosofiske, politiske eller videnskabelige emner. En polemisk tekst er ofte skrevet specifikt for at disputere et synspunkt eller en teori, der generelt opfattes som normativ.

Antonym til en sådan polemisk behandling af et emne er en apologi.

Etymologi 
Ordet kommer fra græsk polemikos (πολεμικος), som betyder "krigerisk, fjendtlig",
(krigskunst eller adjektivisering af krig)

Platon giver navnet Polemarchus til en af karaktererne i dialogen Staten som et virkemiddel til at starte en etisk debat.

Forskning 
En engelsk onlinesamling "Pamfletter og polemik: pamfletter som en guide til kontroverser i det 17.-19. århundrede" giver et indblik i den tids polemiske retorik.
Polemik har også en tradition i den kristeligt-religiøse teologi, som i dag mest vedrører historien om ecclesiastiske kontroverser (polemikker).

Moderne brug 
Dengang injurieloven ikke var så streng, var polemisk journalistik almindelig i det kontinentale Europa (ikke England).

Eksempler på helt nutidige polemiske emner er f.eks. i retsmedicin vurderingen af, om kiselalger kan bruges til at fastslå druknedød som antemortem. I sexualmedicin er forudsigelsen af recidivitet for en person, der har været dømt for sexovergreb, polemisk, enten gennem en klinisk eller en statistisk tilgang.

Se også 
 Apologetik
 Djævelens advokat
 Polemiker

Noter 

Aggression
Retorik
Teologi
Debattør

En debattør er en person som deltager i en debat.

I den offentlige debat i aviser, radio og TV ser og hører man ofte de samme debattører blande sig med læserbreve i aviserne og blive interviewet. De mest indflydelsesrige personer kaldes også for meningsdannere, da deres udsagn præger store dele af befolkningen.

Eksempler på tidligere og nuværende debattører 

 Lisbeth Zornig Andersen
 Asger Baunsbak-Jensen
 Lars Hedegaard
 Anne Sophia Hermansen
 Ole Hyltoft
 Søren Krarup
 Ralf Pittelkow
 Christian Borrisholt Steen
 Bjørn Svensson
 Asger Aamund

Se også 
 Polemiker

Politik
Xavi

Xavier Hernández i Creus (født 25. januar 1980 i Terrassa, Catalonien, Spanien), bedre kendt som Xavi, er en spansk tidligere professionel fodboldspiller og nuværende cheftræner for FC Barcelona.

Han har spillet 133 landskampe for Spanien og var med ved VM 2002, EM 2004, VM 2006, EM 2008, Confederations Cup 2009, VM 2010, EM 2012, Confederations Cup 2013 og VM 2014.

Karriere 
Xavi har været i FC Barcelona siden han som 11-årig skiftede fra hjembyen Terrassa. Hans udvikling gik stærkt og han røg hurtigt op gennem Barcas ungdomssystemet i Barcas fodboldskole La Masia indtil han blev en nøglespiller for det Barcelona B-hold der spillede sig til oprykning til 2. division.

Louis van Gaal hentede ham op på førsteholdet og gav ham debut i den Spanske Supercup i sommeren 1998 mod Mallorca, i hvilken han både startede inde og scorede.
Han fik allerede i sin første sæson stor betydning for Barca, hvor han var medvirkende til at hjemføre det spanske mesterskab. Han spillede sin første landskamp mod Holland den 15. november 2000 og er siden blevet fast i startformationen.

Xavi var set som en perfekt erstatning for Josep Guardiola, og da den legendariske anfører skiftede til italiensk fodbold, overtog Xavi pladsen som spilfordeler.
Han har siden udfoldet sit store repertoire og er anerkendt for sine præcise dybe stikninger, stort overblik og en evne til at styre tempoet i kampene.
Trods sin ydmyge fysik evner Xavi at holde godt på bolden og bliver sjældent noteret for boldtab.

Selvom Xavi mest bliver brugt som en af de forreste centrale midtbanespillere i Barcelonas karakteristiske 4-3-3-system, kan han uden problemer spille den dybtliggende midtbane lige foran forsvaret.

Titler 
FC Barcelona

 Spanske mesterskab: 8
 1998/1999, 2004/2005, 2005/2006, 2008/2009, 2009/2010, 2010/2011, 2012/2013, 2014/2015

 UEFA Champions League: 4
 2005/2006, 2008/2009, 2010/2011,2014/2015

 Spanske Pokalturnering: 3
 2008/2009, 2011/2012, 2014/2015

 Spanske Supercup: 6
 2005, 2006, 2009, 2010, 2011, 2013

 UEFA Super Cup: 2
 2009, 2011

 VM for klubhold: 2
 2009, 2011

Spaniens landshold

 EM 2008/ EM 2012
 Vinder

 VM 2010
 Vinder

Spanien (ungdom)

 OL 2000
 Sølvmedalje

 FIFA World Youth Championship 1999
 Vinder

 EM's bedste spiller 2008

 Bedste Midtbanespiller UEFA Champions League 2008/2009

 Warnoes pokal 2008

 Verdens bedste (Journalisternes Forenede Union, JFU)

Noter

Eksterne henvisninger 

 

Fodboldspillere fra Spanien
Fodboldspillere fra FC Barcelona
Verdensmestre i fodbold
Olympiske sølvmedaljevindere fra Spanien
Medaljevindere ved sommer-OL 2000 
Midtbanespillere (fodbold)
Fodboldspillere fra FC Barcelona B
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Gildeskål

Gildeskål er en kommune i landskabet Salten i Nordland fylke i Norge. Den grænser i nord til Bodø, i øst til Beiarn og i syd til  Meløy. Kystrigsvejen passerer gennem kommunen. Gildeskål kommune er venskabskommune med Lodejnoje Pole i Leningrad oblast.

Geografi 
Gildeskål er en kystkommune og består af både fastland og en række øer. De største øer er Sandhornøya, Sør-Arnøy, Nord-Arnøy, Fugløya, Fleina og Femris samt øgruppen Fleinvær. Fastlandet består af en strandslette, som går over til fjeldområder i den østlige del af  kommunen. Fellvatnet er en sø i kommunen.

Erhvervsliv 
Traditionelt er kommunen en landbrugs- og fiskerikommune. I dag er også turisme samt private og offentlige servicetjenester vigtige erhverv. Forsvaret har en VLF-antennestation for kommunikation med ubåde i Novika . Der er stenbrud på Mårnes.

Kultur 
Teologen og digteren Elias Blix var fra Sandhornøen. Der arrangeres et Olsokstævne hvert år som blandt andet hædrer Blix. Kommunen er deltager i Skulpturlandskab Nordland med kunstværket «Den glömda staden.»

Gildeskål kirkested, som ligger ca. 3 km fra Inndyr centrum, har to kirker. Den nyeste er fra 1881, mens Gildeskål gamle kirke er en stenkirke fra ca. 1130. Denne er omtalt som en af de vigtigste stenkirker i Nordland, blandt «de fem store» fra norsk højmiddelalder (1150–1300). De andre fire findes i Alstahaug, Herøy, Dønnes og Bodø (Bodin).

Eksterne henvisninger 

 Kultur i Gildeskål på kort fra Kulturnett.no
 Øen Fleina i Gildeskål Kommune

Kommuner i Nordland
Ly

Et ly kan have flere formål og være midlertidigt eller permanent. Ly er et sted, hvor man kan befinde sig og få nogen beskyttelse mod:
 Vejret (nedbør, vind) – f.eks. er et permanent ly beregnet til overnatning i det fri.
 Busstoppested med overdækning
 Telt, nødtelt
 Trinbræt på jernbane, ofte med vindfang
 Barak
 Hus
 Herberg
 Varmestue
 Natvarmestue
 Dyreskjul
 Sikringsrum
 Sømandshjem
 (I krigssituationer) fjenden:
 Beskyttelsesrum
 Skyttegrav

Se også
 Husly
Rørbæk-Grynderup-Stenild Pastorat

Rørbæk-Grynderup-Stenild Pastorat er et himmerlandsk pastorat i Rebild Provsti (Aalborg Stift), som består af følgende tre sogne:
 Rørbæk Sogn
 Grynderup Sogn
 Stenild Sogn
I alt har pastoratet godt 1.300 indbyggere, hvoraf omkring 95% er medlemmer af Folkekirken. Den nuværende sognepræst er, siden 1989, Herluf Steen Christensen.

Før provstireformen i forbindelse med Kommunalreformen i 2007 lå pastoratet i Sydvesthimmerlands Provsti, Viborg Stift.

Kommuner 
Indtil 1966 udgjorde pastoratet sognekommunen Rørbæk-Grynderup-Stenild. I 1966 blev denne kommune lagt sammen med (Kongens) Tisted-Binderup-Durup Sognekommune, og Rørbæk-Nørager Kommune opstod. Området kom til Nørager Kommune i 1970 og til Rebild Kommune i 2007.

Pastorater i Aalborg Stift
Allinge Kirke

Allinge kirke er sognekirke for Allinge-Sandvig Sogn på Bornholm. Sognet blev i 1941 udskilt fra Olsker Sogn.

Litteratur 
 Allinge Kirke, udateret brochure udgivet af Allinge-Sandvig Sogns Menighedsråd.

Eksterne kilder og henvisninger 

 "Om Allinge Kirke"  fra AllingeKirke.dk
 Allinge Kirke hos KortTilKirken.dk
 Allinge Kirke hos danmarkskirker.natmus.dk (Danmarks Kirker, Nationalmuseet)

Kirke
Kirker i Københavns Stift
Kirker i Bornholms Regionskommune
Carl Cohen

Carl Cohen (født 30. april 1931, død 26. august 2023) var filosofilektor ved University of Michigan, i Ann Arbor, Michigan, USA.

Han var medforfatter af The Animal Rights Debate (Rowman og Littlefield, 2001), sammen med professor Tom Regan; han skrevet også Democracy (Macmillan, 1972) og var medforfatter af Affirmative Action and Racial Preference (med J. Sterba – Oxford, 2003) og af 12. udgave af Introduction to Logic (med I. M. Copi – Prentice-Hall, 2005).

Eksterne henvisninger 
 Video af hans lektion "Why Animals Do Not Have Rights" ved Interdisciplinary Lectures on Animal Rights på Ruprecht-Karls-University Heidelberg 26. juli 2006
 Nathan Nobis's "Carl Cohen's 'Kind' Argument For Animal Rights and Against Human Rights," Journal of Applied Philosophy, marts 2004, vol. 21, nr. 1, s. 43-59
 Carl Cohen's officielle webside

Filosoffer fra USA
Richard Posner

Richard Allen Posner (født 11. januar 1939 i New York City) er en amerikansk dommer for en den føderale appeldomstol for syvende kreds (Engelsk:United States Court of Appeals for the Seventh Circuit). Han er en indflydelsesrig juridisk teoretiker, og en stor fortaler indenfor law and economics-bevægelsen, som han hjalp med at starte mens han stadig var professor ved Chicago Universitet. Han holder i øjeblikket forelæsninger ved universitetet.

Posner er forfatter af næsten 40 bøger om retsvidenskab, jurafilosofi og mange andre emner, deriblandt The Problems of Jurisprudence; Sex and Reason; Overcoming Law; Law, Pragmatism and Democracy; og The Problematics of Moral and Legal Theory.

Dommere fra USA
Personer fra USA
Personer fra New York
American Society for the Prevention of Cruelty to Animals

American Society for the Prevention of Cruelty to Animals (ofte kaldet ASPCA) er en non-profit organisation som er dedikeret til at forhindre dyremishandling. Den blev grundlagt af Henry Bergh 10. april 1866. Det er USA's ældste hjælpeorganisation. Deres mission er "at yde effektive måder at forhindre dyremishandling over hele USA på".

ASPCA er meget aktive ved at lobbye for human lovgivning, med regionale og føderale lobbyister som dækker alle 50 amerikanske delstater. ASPCA er i kontakt med føderale og delstatslige lovgivere for at få dem til at overveje dyrevenlige lovforslag. ASPCA laver også udkast til humane lovgivningsinitiativer og forslag, som lovgivere kan tage op til diskussion ved deres sessioner.

Mange lokale organisationer bruger udtrykket SPCA, men de har ikke noget med ASPCA at gøre, da ASPCA ligger i New York og dækker hele landet.

ASPCA fejrede sin 140. fødselsdag 10. april 2006. Organisationens formand er i øjeblikket Ed Sayres.

Se også 
 Dyreret
 Dyrevelfærd

Eksterne henvisninger 
 American Society for the Prevention of Cruelty to Animals
 Pets911.com Dyreorganisationer i USA
 American Partnership for Pets

Dyrevelfærd
Organisationer fra USA
Etableret i 1866
SS-tatovering

SS-tatovering er betegnelsen på en tatovering med angivelse af blodtype, som medlemmer af Waffen-SS fik under 2. verdenskrig. Den ca. syv milimeter store sorte tatovering sad på undersiden af venstre arm, 20 cm over albuen, nær armhulen. Oprindeligt blev den udført i fraktur, men senere i latinske bogstaver.

Formålet med tatoveringen var hurtigt at fastlå en såret soldats blodtype og yde ham hjælp efter kvæstelser. Selv om der var krav om tatoveringen, var det ikke alle fra Waffen-SS, der havde den. Særligt manglede flere højtsående officerer og en del menige den fra krigens sidste tid.

Tatoveringen blev efter 2. verdenskrig brugt til at afsløre medlemmer af Waffen-SS. Det viste sig at være en fordel at mangle tatoveringen. Bl.a. kunne SS-lægen Josef Mengele skjule sin forbindelse til SS og hurtigt slippe ud fra sit amerikanske fangenskab.

Tatovering
Kropsudsmykning
Ly (flertydig)

Ly har flere betydninger:
 Ly – beskyttelse mod forskellige ting.
 ly (lysår) – en måleenhed for afstand.
 Ly (dokumentarfilm) – dansk dokumentarfilm fra 1986 instrueret af Bogdan Kotnis og Troels Madsen
 LY – Banedanmarks stationskode for Lyngby Station.
Ål (flertydig)

Ål har flere betydninger:
 Ål (ålefisk) – er en biologisk familie af lange slanke fisk. Fra denne familie haves i Danmark den europæiske ål.
 Andre dyr
 Elektrisk ål – Strålefinnet fisk (som ikke tilhører familien ålefisk).
 Kongeål – fiskehandlernavn for pighaj – bruskfisk som ikke tilhører familien ålefisk.
 Redskaber
 En ål er en slags syl, der benyttes i håndsætning
 Stednavne
 Ål (Sahl Sogn) – en bebyggelse og et ejerlav i Sahl Sogn, Holstebro Kommune
 Ål (Aal Sogn) – et sogn i Aal Sogn, Varde Kommune

 Ål (Norge) – en norsk kommune.
Skovby (Slesvig)

Skovby (dansk) eller Schuby (tysk) er en landsby og kommune beliggende cirka 8 kilometer vest for Slesvig by ved motorvejen Flensborg-Hamborg i Sydslesvig. Administrativt hører kommunen under Slesvig-Flensborg kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Arns Herred kommunefællesskab (Amt Arensharde). Til kommunen hører Jægerkro (Jägerkrug), Kongshvile (Königswill), Nykro (Neukrug) og Pugholm (Pukholm). I kirkelig henseende hører Skovby under Michaelis Sogn (Mikkels Sogn). Sognet lå i Arns Herred (Gottorp Amt), da Slesvig var dansk indtil 1864.

Skovby er første gang nævnt 1196 (Dipl. dan. 1, 3, 216). Stednavnet henføres til omkringliggende skovområder såsom Pøl Hegn (Pøleskov) og Dyrehaven. Byen lå i middelalderen direkte ved hærvejen og var tingsted i Arns Herred. Om Hærvejen minder endnu navnet af landsbyens danske formsamlingshus (Hærvejshuset).

I vest grænser kommunen til Slesvig by.

Eksterne henvisninger 

 Skovby kommune

Noter 

Byer i Kreis Slesvig-Flensborg
Byer i Slesvig-Holsten
Tour de Suisse

Tour de Suisse er det største  cykelløb i Schweiz. Det foregår hvert år i midten af juni og regnes som det vigtigste etapeløb efter de tre store  Tour de France, Giro d'Italia og Vuelta a España. 

Normalt er det inddelt i 10-12 etaper herunder en prolog og flere bjergetaper. Løbet er ofte sidste forberedelse til Tour de France der begynder to uger senere. Første løb fandt sted i 1933, og siden da er det vundet af en række berømte cykelryttere.

Den første, der vandt løbet, var Max Bulla, og Pasquale Fornara er med fire sejre den, der har vundet løbet oftest.

Sejrsliste for Tour de Suisse

Eksterne henvisninger 

 Tour de Suisse
Gordon Scott

Gordon Scott, døbt Gordon M. Werschkul (3. august 1926 – 30. april 2007) var en atletisk, amerikansk skuespiller, der især huskes som 1950'ernes store Tarzan-fortolker. 

Som modtræk til Johnny Weissmüllers gryntende junglebøf søgte Gordon Scott at fremstille Tarzan som begavet og velformuleret.

Efter Tarzan-filmene medvirkede han bl.a. i en række italienske sværd-og-sandal-film.

Tarzan-film med Gordon Scott 
 Tarzans skjulte jungle (1955)
 Tarzan og den forsvundne safari (1957)
 Tarzan and the Trappers (1958)
 Tarzans kamp for livet (1958)
 Tarzans største eventyr (1959)
 Tarzan, Junglens hævner (1960)

Eksterne kilder/henvisninger 
 

Tarzan
Skuespillere fra USA
Richard R. Schrock

Richard Royce Shrock (født 4. januar 1945) er en amerikansk kemiker og nobelprisvinder.

Shrock er født i Berne i Indiana. Han er uddannet i kemi ved University of California og tog  en doktorgrad ved Harvard. I 1975 blev han ansat ved Massachusetts Institute of Technology, hvor han i dag er professor i kemi. 

I 2005 blev Schrock tildelt Nobelprisen i kemi sammen med Robert Grubbs og Yves Chauvin for sit arbejde med den organiske synteseteknik olefinmetatese.

Eksterne henvisninger 

Kemikere fra USA
Nobelprismodtagere i kemi
Nobelprismodtagere fra USA
Ansatte ved Massachusetts Institute of Technology
Raven Baxter

Raven Lydia Baxter eller blot kaldet Rae er en fiktiv figur i Disney Channels tv-serie That's So Raven. Hun spilles af Raven-Symoné.

Baggrund 

Raven er en pige som har clairvoyante kræfter – hun kan se ind i fremtiden – og hendes overnaturlige kræfter er kommet fra hendes mors side. Hun prøver næsten altid på at ændre på fremtiden, men har dog ikke altid ret i sine syner. Hun er desuden modedesigner. Hendes bedste venner er Eddie Thomas og Chelsea Daniels. 

Når Raven får et syn går hun i står og stirrer. Raven ser altid sit syn med sit højre øje. Hun har ingen kontrol over sine syner. Raven får altid sine syner, når hun tænker på et eller andet, som har med synet at gøre. Ravens bedstemor, Vivian, er også synsk, men det er hendes mor ikke. Der er blevet sprunget en generation over. Hendes bror, Cory, er heller ikke synsk, fordi det kun er kvinderne i familien kan blive synske. Teknisk set bliver Ravens datter ikke synsk, men hendes barnebarn gør, hvis det vel at mærke bliver en pige.

Tv-seriefigurer